Israelul reimpune carantina națională pentru 3 săptămâni.
Israelul este prima țară din lume care impune carantina națională pentru a doua oară. Restricțiile vor intra în vigoare pe 18 septembrie, în ajunul sărbătorii Rosh Hashana. În Israel sunt active în prezent 37.482 de cazuri, iar 1.103 oameni au murit.
Israelul, Cisiordania și Gaza se confruntă cu un nou focar de coronavirus, prin urmare autoritățile au decis reimpunerea carantinei la nivel național pentru următoarele 3 săptămâni, transmite Haaretz.Măsura va fi impusă începând cu data de 18 septembrie.Israel are în prezent 37.482 de cazuri active Covid-19. În Cisiordania sunt 9.845 de cazuri active, iar în Gaza 1.549.Israelul este prima țară care anunță reimpunerea carantinei la nivel național.Premierul israelian, Benjamin Netanyahu, a declarat într-un briefing de presă că avertismentele oficialilor din domeniul sănătății au dus la decizia guvernului de reimpune carantina. Prin urmare, israelienilor le va fi interzis să se deplaseze pe o rază mai mare de 500 de metri de reședința lor. În interior nu sunt permise adunările cu mai mult de zece oameni, iar în exterior numărul maxim permis este 20.